3.9⭐️
วันศุกร์หลังเลิกงาน แถวบางนา-ตราด 
รถติดมากไม่ไหวจะเคลียร์ เลยชิงลงจากรถบริษัทแวะหาอะไรกินที่ Market village สุวรรณภูมิ
.
นานๆมาที รู้สึกเปลี่ยนไปเยอะเหมือนกันนะ
ร้านที่เคยมีก็ถูกแทนที่ด้วยร้านใหม่ๆ…อนิจจา
เดินดูสักพัก มาจบที่ร้านนี้ ดูมีอาหารหลากหลายมาก ทั้ง สเต็ก สปาเกตตี่ อาหารเกาหลี กาแฟ เค้ก โทสต์ 9ล9
ที่งงกว่านั้นมีก๋วยเตี๋ยวหมูน้ำตกด้วย!!
.
เพิ่งมาทราบทีหลังจากเพื่อนสมาชิกใน wongnai
ว่าร้านนี้มีหลายสาขาและอาหารก็หลากหลายอย่างนี้แหละ…
.
พนักงานค่อนข้างเยอะ สุภาพ บริการดีครับ

 ● Grill Beef 4 Minutes Steak 150฿ 
เนื้อสุกกำลังดี(medium well ตามที่สั่ง)ด้านนอกเกรียมนิดๆ ทำให้กรอบหน่อย อร่อยดี 
เนื้อชิ้นไม่ใหญ่ มีไข่รูปดาวโปะหน้ามาด้วย 

 ● เส้นเล็กเนื้อตุ๋นน้ำตก  45฿
ขออีกนิดมาเติมเต็มกระเพาะ เนื้อนุ่ม รสชาติใช้ได้ แต่รสและกลิ่นเครื่องเทศอ่อนไปหน่อย
คิดว่าถ้ามาครั้งหน้าสั่งเนื้อสดน่าจะอร่อย
.
มื้อเย็นกินคนเดียวเท่านี้ก็พอ แต่ยังมีเมนูน่ากินอีกเยอะ วันหลังมาใหม่นะ

          หน้าตาและรสชาติของอาหาร  3.9⭐️
           บรรยากาศและความสะอาด   3.9⭐️
           การบริการและความรวดเร็ว   3.9⭐️
                    ราคาและความคุ้มค่า   3.9⭐️
                                     3.9⭐️